CELEX: 62013CN0354
Language: fi
Date: 2013-06-27 00:00:00
Title: Asia C-354/13: Ennakkoratkaisupyyntö, jonka Retten i Kolding, Civilretten (Tanska) on esittänyt 27.6.2013 — FOA Karsten Kaltoftin edustajana v. Billundin kunta

31.8.2013   
            
            
               FI
            
            
               Euroopan unionin virallinen lehti
            
            
               C 252/22
            
         Ennakkoratkaisupyyntö, jonka Retten i Kolding, Civilretten (Tanska) on esittänyt 27.6.2013 — FOA Karsten Kaltoftin edustajana v. Billundin kunta
   (Asia C-354/13)
   2013/C 252/37
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Retten i Kolding, Civilretten
   
      Pääasian asianosaiset
   
   
      Kantaja: FOA Karsten Kaltoftin edustajana
   
      Vastaaja: Billundin kunta
   
      Ennakkoratkaisukysymykset
   
   
               1)
            
            
               Onko esimerkiksi SEU 6 artiklan perusoikeuksia koskevassa säännössä ilmenevän unionin lainsäädännön vastaista se, että työnantaja yleisesti tai julkishallinnollinen työnantaja erityisesti harjoittaa lihavuuteen perustuvaa erilaista kohtelua?
            
         
               2)
            
            
               Voidaanko unionin lainsäädäntöön mahdollisesti sisältyvää lihavuuteen perustuvan erilaisen kohtelun kieltoa soveltaa suoraan Tanskan kansalaiseen ja hänen viranomaistyönantajaansa?
            
         
               3)
            
            
               Jos lihavuuteen perustuva erilainen kohtelu on unionin tuomioistuimen mukaan yleisesti tai erityisesti julkishallinnollisen työnantajan harjoittamana kiellettyä unionissa, voidaanko lihavuuteen perustuvan syrjinnän vastaista toimintaa arvioitaessa noudattaa jaetun todistustaakan periaatetta siten, että kiellon tehokas täytäntöönpano osoitetuissa syrjintätapauksissa edellyttää todistustaakan siirtämistä vastaajalle eli työnantajalle (vertaa todistustaakasta sukupuoleen perustuvissa syrjintätapauksissa 15.12.2007 annetun neuvoston direktiivin 97/80/EY (1) johdanto-osan 18 perustelukappale)?
            
         
               4)
            
            
               Voidaanko pysyvää lihavuutta pitää yhdenvertaista kohtelua työssä ja ammatissa koskevista yleisistä puitteista 27.11.2000 annettuun neuvoston direktiiviin 2000/78/EY (2) sisältyvän suojan piiriin kuuluvana vammana ja jos voidaan, millä perustein ratkaistaan, seuraako henkilön lihavuudesta konkreettisesti se, että häntä suojaa kyseisen direktiivin mukainen vammaan perustuva syrjintäkielto?
            
         
      (1)  EYVL L 14, s. 6.
   
      (2)  EYVL L 303, s. 16.